Author: Mogens Guildal
Company: BOSS Informatik

SMS beskeder via WebBOSS – praktisk opsætning

Følgende er vigtige forberedelser:
- sørg for at alle elever OG lærere får deres mobilnummer registreret i GAS, EASY, LUDUS,LECTIO.
-	Vær opmærksom på, at når mobilnumre er importeret til BOSS, så kan de ses inde på den enkelte elevs kort under Tabeller. Det er det sidste af de to numre som benyttes som mobilnummer!
-	få evt oprettet et par mail-adresser som I vil benytte i forbindelse med
afsendelse af mail til DDK, og få disse godkendt hos DDK
-	Find den ”ydre” IP-adresse som BOSS-maskinen har (gå f.eks. ind på www.myip.dk) og giv den videre til DDK. De bruger den til at kontrollere, at det er en lovlig maskine, der sender oplysninger via FTP.

I BOSS skal I opsætte følgende parametre:

1) På fanebladet SMS:
 
•	Der vælges SMS-muligheden
•	Under "SMS-udbyder" skrives : DDK
•	login-navn og password angives i henhold til oplysninger fra DDK

2) På fanebladet E-mail

•	SMTP oplysninger for udgående post skal angives. Hvis I allerede har
sendt post ud fra BOSS vil det stå ok. Hvis ikke, så kan I f.eks. benytte
asgaard.mh.sektornet.dk eller egen smtp-server
•	Afsenderadressen skal være en som er godkendt hos DDK. Så enten vælger
I en godkendt, eller får den der står der godkendt.

På BOSS-maskinen i øvrigt:
•	Vær sikker på, at der ikke er noget der spærrer for afvikling af FTP. 
BOSS benytter FTP til at overføre oplysninger til DDK
•	Vær sikker på, at virusskjold ikke blokerer for afsendelse af mail, eller at BOSS1.EXE specifikt godkendes som et program, der gerne må sende mails

Herefter kan oplysninger til DDK overføres ved i BOSS at køre menupunktet
Opdatering/Send mobil-oplysninger til SMS-udbyder.
Dette punkt bør køres hver gang man har lavet en elevopdatering.

Nyeste version af WebBOSS indeholder mulighed for SMS-afsendelse. Der er nu en separat indgang hertil, og nu 4 muligheder for afsendelse:

•	Afsendelse af timeaflysning i forbindelse med f.eks. sygdom
•	Afsendelse af besked til elever der ikke har afleveret en opgave om at den skal afleveres på f.eks. kontoret. Samtidig sendes en mail til kontoret med oplysning om "synderne" og en kopi til læreren
•	Frit komponeret besked fra lærer til en eller flere elever eller et hold.
•	Frit komponeret besked til et udvalg alle elever på skolen

Til brug for dette skal der i scripts-mappen hvor Web_boss.exe ligger placeres en fil kaldet SMTP.INI med følgende indhold - ialt 9 linier

1) SMTP adresse - f.eks. asgaard.mh.sektornet.dk
2) SMTP-bruger (evt blank linie)
3) SMTP-password (evt. blank linie)
4) afsender-mail-adresse (godkendt af DDK)
5) SMS@DDK.DK
6) login-navn hos DDK
7) Tekst på ansvarlig for håndtering af opgaver. F.eks. "Kontoret-KG"
8) Antal dage eleven har til at aflevere. F.eks. 7
9) mail-adresse på kontor-adresse hvor besked om manglende opgave skal sendes

Bemærk: Linienummerering skal ikke medtages.

Desuden skal I igen sikre jer, at Web_BOSS.EXE får lov at sende mails.

En direkte URL til SMS-systemet vil være
http://......./scripts/web_boss.exe/password1?SMS

Herefter vælger man meddelelsestype, angiver sin lærerkode og kan derefter vælge hold eller enkelt-elever ud. 
Hvis en elevs navn er overstreget i oversigten betyder det, at BOSS – og DDK – ikke kender mobilnummeret – svarende til at nummeret ikke er oprettet i adm-systemet.